Diari Oficial de la Generalitat Valenciana


Sumari del DOGV 7508, del 20-04-2015 (2015/3408)

ORDE 11/2015, de 9 d'abril, de la Conselleria d'Infraestructures, Territori i Medi Ambient, per la qual s'acorda iniciar el procediment de modificació del Catàleg de Zones Humides de la Comunitat Valenciana.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7508

Data del DOGV
:   20-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3408


Data del document
:   09-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * Alcosser
    * San Miguel de Salinas
    * Orihuela
    * Sant Mateu
    * Gaianes
    * Benicàssim
    * Pinós, el

ORDE 11/2015, de 9 d'abril, de la Conselleria d'Infraestructures, Territori i Medi Ambient, per la qual s'acorda iniciar el procediment de modificació del Catàleg de Zones Humides de la Comunitat Valenciana. [2015/3408]  
A la Comunitat Valenciana hi ha 48 zones humides catalogades a través del Catàleg de Zones Humides de la Comunitat Valenciana, que va ser aprovat per l'Acord de 10 de setembre de 2002, del Consell.  
El règim jurídic aplicable als terrenys inclosos en el Catàleg de Zones Humides és l'establit en l'article 3, apartats 1 i 15, de la Llei 11/1994.  
L'acord d'aprovació del Catàleg de Zones Humides establix que la «incorporació, supressió o modificació de zones humides en el catàleg requerirà el mateix procediment d'aprovació realitzat».  
Valorada la necessitat de dotar d'una protecció específica les zones humides que s'indiquen a continuació i que a hores d'ara no en tenen i posseïxen valors suficients segons els criteris de selecció que consten en la memòria justificativa, s'ha considerat ampliar el Catàleg de Zones Humides, per a la qual cosa cal iniciar l'expedient de declaració com a espai protegit de les zones següents:  
- Albufera de Gaianes, en els termes municipals de Gaianes i Alcocer de Planes (Alacant).  
- Embassament de la Pedrera, en els termes municipals d'Orihuela i San Miguel de Salinas (Alacant).  
- Conjunt del Prado-el Rodriguillo, en el terme municipal del Pinós (Alacant).  
- Llacuna de Sant Mateu (Castelló).  
- El Quadro de Santiago, en el terme municipal de Benicàssim (Castelló).  
En atenció de tot el que s'ha exposat,  
  
ORDENE  
  
Article 1  
S'acorda la iniciació de l'expedient de modificació del Catàleg de Zones Humides de la Comunitat Valenciana, aprovat per l'Acord de 10 de setembre de 2002, del Govern Valencià, de conformitat amb el que establix l'article 25.1 de la Llei 11/1994, de 27 de desembre, d'Espais Naturals Protegits de la Comunitat Valenciana.  
  
Article 2  
S'obri un període de tres mesos perquè, en primer lloc, els ajuntaments respectius presenten documentació, observacions i suggeriments per a facilitar la delimitació provisional que figurarà en el projecte de declaració que se sotmetrà a informació pública, d'acord amb el que preveu l'article 26 de la Llei 11/1994 esmentada.  
  
Article 3  
Una vegada que s'elabore i es publique la delimitació provisional de les zones humides es determinarà l'aplicació de totes o algunes de les mesures cautelars previstes en l'article 28.1 de la Llei 11/1994.  
  
Article 4  
S'encomana a la Direcció General de Medi Natural de la Conselleria d'Infraestructures, Territori i Medi Ambient que realitze les actuacions necessàries per a la revisió i modificació del Catàleg de Zones Humides de la Comunitat Valenciana, després de la tramitació de l'expedient oportú d'acord amb el procediment legalment previst.  
  
DISPOSICIÓ FINAL  
  
La present orde entrarà en vigor el mateix dia de la publicació en el Diari Oficial de la Comunitat Valenciana.  
  
València, 9 d'abril de 2015.- El secretari autonòmic d'Infraestructures, Territori i Medi ambient, per delegació de la consellera d'Infraestructures, Territori i Medi Ambient (R 01.08.2014; DOCV 7332, 05.08.2014): Victoriano Sánchez-Barcáiztegui.